cyanic-selkie/wikianc huggingface dataset:
Asturiae
Aevum Medium
Post caput regni ad Legionem translatum, ulli nobiles secessiones concitaverunt ut Asturiae ab Regno Legionis dissociarentur. Notissima seditio fuit ea quam comes Gundisalvus adversus Alphonsum VII dominamque Urracam, quae Asturias in nomine Regis administrabat, movit.
In anno 1338 Ioannes I et Iohannes Gandavensis pacem fecerunt matrimonium inter filios suos Henricum et Catharinam componentes. Ex eo tempore Regni heredes Principes Asturiarum nominantur.
Medio Aevo Institutiones Asturiis praecipuae ortae sunt, sic populae, villae conciliaque. Societas in tres ordines dividebatur: oratores, bellatores laboratoresque. Asturiani secali, farre, castaneis, ovibus, capris, suibus et ceteris vivebant.
Nova et contemporanea aetates
Saeculo XVIII ad famem minuendam maxima levamina Indici tritici tuberculorumque ex America invectiones fuerunt, quae in praecipuos ex Asturiis cultus una cum fabis se converterunt. Ad fines huius saeculi Illuminatio regionem advenit. Notissimus illustratus Caspar Melchior de Jovellanos fuit qui Asturicam oeconomiam stimulare temptavit.
Mutatio Artium Operosarum ad Asturias propter ferri carbonisque abundantiam venit. Hoc factum praecipuissimum in Historia fuit quia societatem ita mutavit ut etiam novus proletariorum ordo ortus est. Hic ordo postea per fabrum collegia tantam potentiam habuit ut etiam nunc eorum potentia manifesta est.
Anno 1808 Asturiae prima regio ex tota Hispania fuit quae bellum in Francogallos indixit. Multae et nobilissimae cohortes ad aciem missae sunt ubi magna virtute adversum exercitus occupantes pugnaverunt quoad ab Hispania depulsi sunt. Hoc saeculo incolae Asturiarum pugnas inter liberales et regiarum partium sectatores passi sunt. Omnium liberalium ducum clarissimus fuit Raphaël del Riego, qui pro libertate tamen moriens regi ad Constitutionem iurandum obligavit.
Toto saeculo industriae in regione media crescebant praecipue carbonis putei et ferri armorumque fabricae.
Saeculo XX discordiae inter fossores fabrosque et eorum dominos tantae erant ut paene quotidie pugnae seditionesque erant.
Octobri mense anno 1934 fossores ex Nelsi (Hispanice, Asturice et Euvenavice; Nalón) Capitalisque (Hispanice, Asturice et Euvenavice; Caudal) vallibus et fabri ex magnis urbibus adversus centrale imperium armati se sublevaverunt. Cum victi ab exercitu essent, Asturiani proletarii maximas coercitiones in corporibus suis passi sunt.
In Bello Civili Hispanico regio gubernationi centrali fidelis mansit praeter Ovetum et partes Occidentis. Cum exercitus Nationales nominati belli frontes fregerunt, multi milites adhuc Rei Publicae fideles in montes ad vitam servandam fugerunt ubi ducelli Franci copiis restiterunt usque ad annum 1952 in quo postremi occulti dispersique bellatores interfecti sunt. Agitationes tamen operariorum numquam in regione cesserunt. In anno 1963 maxima secessio in vallibus centralibus orta est cuius explicationes toto orbe divulgatae sunt.
Geographia et clima
Asturiae apud Septemtrionale Hispaniae litus invenitur, inter Gallaeciam Occidente, Cantabriam Oriente, Castellam et Legionem Meridie et Mare Cantabricum Septemtrione. Mons Cantabricus naturalem limitem inter Asturias et provinciam Legionem Meridie constituit. Orientali in cordillera, Consaeptum Nationale Montis Auseba (Hispanice Picos de Europa, Asturice et Euvenavice Picos d'Europa) altissima et spectacularissima Asturiarum cacumina continet, cum maxima altitudine cacuminis Turris Cirretensis (Hispanice Torre de Cerredo, Asturice Torrecerréu, et Euvenavice Torrecerredo), 2648 metra alti. Etiam inveniuntur Consaeptum Naturale Redes (Hispanice, Asturice, et Euvenavice Parque Natural de Redes), saxorum calcis, Centroriente; Consaeptum Naturale Albinae-Mensa (Hispanice et Euvenavice Parque Natural de Las Ubiñas-La Mesa, Asturice Parque Natural de Les Ubiñes-La Mesa), Oveti Meridie; et Consaeptum Naturale Summetum (Hispanice et Euvenavice Parque Natural de Somiedo, Asturice Parque Natural de Somiedu) Oriente. Montes Cantabrici numerosas opportunitates ascendendi, nartandi et explorandi offerunt et patent e Gallaecia Occidente in Cantabriam Oriente.
Apud Asturianum litus inveniuntur actae Silentii (Hispanice Playa del Silencio et Euvenavice Praia do Silencio, Asturice El Gavieru), vicus Coticularium (Hispanice et Euvenavice Cudillero, Asturice Cuideiru) et actae circum Planas (Hispanice, Euvenavice et Asturice Llanes), sicut Barrum (Hispanice, Euvenavice et Asturice Barro) atque Torimbia (Hispanice, Euvenavice et Asturice Torimbia). Asturianum clima variatius est quam id Meridionalium nationis regionum. Aestates generaliter umidae calidaeque cum praecipitationum aliquo sunt. Hiemes leviter frigidae sunt, praesertim in montibus, nive a Novembri ad Maium tectis. Et pluvia et sol regulares Asturianarum hiemum characteres sunt. Annuae praecipitationes 900 mm sunt, et augentur quanto remotior regio, cum maximo 1 800 mm in Monte Auseba (Hispanice Picos de Europa, Asturice et Euvenavice Picos d'Europa). Propter Asturiarum umorem et vegetationem, Principatus Hispania Viridis nuncupatur.
Vegetatio Asturiarum
Vegetatio Asturianis in montibus variat quia secundum altitudinem mutatur. Inferioribus partibus sunt ilices et pini siccis zonis, dum robura et fagi umidis zonis. In monte sunt caesariatae caducifoliae silvae, et superius, pinophytorum silvae. Super 2000 metrorum, solum sunt prata. In parte Mari Cantabrico attacta vegetatio multum abundat, et gratia pluviarum valde variat. Consistit in caducifoliis arboribus, talibus roburibus, castaneis, et fagis, atque in pratis naturalibus.
Civilitas et gubernatio
Politica Principatus Asturiarum organizatio structuraque Statuto Autonomiae, e 30 Ianuarii 1982 vigente, regitur. Secundum Statutum, institutiva Principatus Asturiarum organa sunt tria: Iuncta Generalis (Hispanice; Junta General, Asturice; Xunta Xeneral, et Euvenavice: Xunta Xeral), Consilium Gubernationis (Hispanice; Consejo de Gobierno, Asturice; Conseyu de Gobiernu, et Euvenavice: Consello de Goberno) et Praeses (Hispanice, Asturice et Euvenavice: Presidente). Modus gubernationis Pricipatus parlamentarius est: Iuncta Generalis potestas legisfera est, quae, populum Asturianum repraesentans, Praesidem Principatus Asturiarum eligit. Praeses Principatus Asturiarum etiam Consilii Gubernationis, potestatis exsecutivae dux, est et Iuncta Generali coram politice respondet, quae per motionem censurae aut per quaestionem fiduciae eum e muneribus dimittere potest.
Potestas legisfera ad Iunctam Generalem, ab Asturiani populi repraesentantibus integratam, correspondet. Inter cuius munera dispensationem oeconomicam probare et Consilium Gubernationis ordinare dirigereque sunt. Iuncta integratur a 45 deputatis, quattuor annorum perihodo per suffragium universale intra repraesentationis proportionalis systema electis, in quo deputatorum assignatio in Methodo D'Hondtiana fundatur.
Ad Iunctam Generalem comitiorum resultationes fuere:
Fontes: Ministerium Rerum Internarum Hispanicum et Foederatio Asturiana Conciliorum
Heraldica et vexillologia
Insigne Asturiarum Lege 2/1984, diei 27 Aprilis, (BOPA nº 103, diei 4 Maii, regitur et eius colores Decreto 118/1984 diei 31 Octobris (BOPA nº 276, diei 29 Novembris). Vexillum Asturiarum Lege 4/1990, diei 19 Decembris (BOPA nº 6, diei 9 Ianuarii 1991) regitur.
Mohsen Rabiekhah
Mohsen Rabiekhah (natus Teherani die 24 Iulii 1987) est pedilusor Iraniensis.
Asturiae
Ordinatio territorialis
Administrative, Principatus Asturiarum divisus est in 78 concilia, ad municipia aequivalentia. Minor entitas concilio est parochia (Hispanice, Asturice et Euvenavice; parroquia), quae necessario cum parochia ecclesiastica coincidere non debet. Intra quadam parochiam possunt esse vici et oppidula.
Statutum Autonomiae etiam loquitur de possibilitate ut ordinetur territorium in commarcas. Quamquam legaliter vixdum evolutae sunt, sunt aliquae commarcales administrationes ab variis municipiis sive conciliis statutae et ad praebendas municipalis competentiae diaconias et ordinandam, ad destinandam et ad promovendam peregre commarcam. Haec sunt: commarca Flavionavia, concilia Flavionaviam (Hispanice, Asturice et Euvenavice; Avilés), Illas (Hispanice, Asturice et Euvenavice; Illas), Curvariam (Hispanice, Asturice et Euvenavice; Illas) ac Castellum Gauzon (Hispanice, Asturice et Euvenavice; Castrillón) comprehendens, et Commarca Nelsi (Hispanice, Asturice et Euvenavice; Comarca del Nalón), Langiciatos (Hispanice, Euvenavice; Langreo et Asturice; Llangréu), Sanctum Martinum Regis Aurelii (Hispanice; San Martín del Rey Aurelio, Euvenavice et Asturice; Sanmartín del Rei Aurelio), Flavianam (Hispanice, Euvenavice; Laviana et Asturice; Llaviana), Casum (Hispanice, Euvenavice; Caso et Asturice; Casu) ac Superscopulum (Hispanice, Euvenavice; Sobrescobio et Asturice; Sobrescobiu) comprehens. Iuridice in Asturiis inveniuntur tres circumscriptiones comitiales, inter quas maxima est secundum numerum incolarum centralis.
Ex iudiciali aspectu Asturiae divisae sunt in districtus iudiciarios (Hispanice; partidos judiciales Euvenavice; partidos xudiciais et Asturice; partíos xudiciales) duodeviginti, cum singulis primae instantiae tribunalibus in singulis eorum capitibus.
E sanitario aspectu Asturiae areas sanitarias octo, districtus sanitarios duos, zonas basicas salutis sex et sexaginta atque zonas speciales salutis quindecim habet, secundum data Instituti Informationis Sanitariae anno 2002.
Demographia
Anno 2008, Asturiae indicem fertilitatis 1,07, intra Unionem Europaeam infimum, habebat. Asturiae etiam est una minime religiosarum zonarum in Europa. Circiter 45% Asturianorum nullum deum aut nullam vim vitalem credunt.
Lingua
Quamquam lingua Hispanica unica lingua publica in Principatu est, lingua Asturiana, nihilominus, lingua vernacularis in Principatu, quae, etiamsi nullo statu officiali gaudet, revera agnoscitur protegiturque a Principatu Asturiarum secundum Statutum Autonomiae et leges evolutas est. Lingua Asturiana e lingua Romanica quae e lingua Latina nata est orta est, quae erat in usu Mediaevalibus in regnis Asturorum et Legionensi. Antiquissimus cognitus huius linguae textus Nodicia de Kesos, ab anno 959, est, dum normativum documentum Asturice scriptum antiquissimum servatum anni 1085 Forum Flavionaviae (Asturice Fueru d'Avilés) est. E Transitione Democratica Hispanica, linguae Asturianae officialitas est una inter dissimilium motuum socialium vindicationes. Anno 1981 creata est Academia Linguae Asturianae (Asturice Academia de la Llingua Asturiana), Principatus Asturiarum institutum cuius propositum est linguae Asturianae studium, promotio defensioque. Numerosae societates pugnant pro tutela absoluta linguae asturianae, e.g: Contio pro Defensione Linguae Asturianae (Asturice Xunta pola defensa de la llingua asturiana), Concilium Apertum pro Tutela (Asturice Conceyu Abiertu pola oficialidá) aut Unitas (Asturice Unidá). E 2005 officializata sunt nonnulla locorum toponyma. In praesenti sunt pauca concilia sine officializata vernacula toponymia.
Lingua Asturiana 17,7 centesimae Asturianorum sermo patrius, dum 20,1 centesimae Asturianorum etiam est iuxta cum lingua Hispanica. Praeterea, est voluntaria studii materia alumnis primariae et optativa alumnis secundariae toto in Principatu Asturiarum. Etiam paulum in mediis communicationis est per septimanalia quae utuntur lingua Asturiana lingua vehiculari. Ultimis annis, litterae Asturianae magna evolutione gavisae sunt e motu Surdimentu nuncupato.
Praeter linguam Asturianam, inter flumina Euve (Hispanice, Asturice et Euvenavice; Eo) et Naviam (Hispanice, Asturice et Euvenavice; Navia), Asturiani Euvenavice loquuntur. Philologice, lingua Euvenavica intra linguas Gallaico-Lusitanas includitur, ut demonstrant antiqui textus hac lingua servati, ostendentes aliquas notas quae eam linguae Asturianae Occidentali appropinquant. Sicut linguae Asturianae casus, lingua Euvenavica nullo iuridico linguae officialis statu gaudet.
Oeconomia
Principatus Asturiarum oeconomia campum primarium regredientem 6 centesimas facultatis laborandi occupantem cum ctenotrophia vaccina, agricultura (maizi, patatarum, mālorum), et piscatione habet. Adhuc sunt significativae carbonifodinae quamquam non gaudent antiquo pondere.
Campus secundarius 30 centesimis facultatis laborandi utitur, intra quem ponderis sunt siderurgia, alimenta, navalia, arma, industria chemica, et apparatus vecturae. In campo tertiario sunt 65 centesimae facultatis laborandi et auget, quod est symptomaticum ob incolarum densationem in mediis urbibus, et est ponderis quod periegesis acquisivit in regione recentioribus annis.
Etiamsi delocalizatio industrialis communitatem prioribus decenniis percussit, reditus per capita super regnum medium crevit quoad consecutus est 19 868 € anno 2006 (89,7% PDG per capita regni).
Concilia Principatus Asturiarum partem facientia debitum publicum globale 451 071 000 millionum euronum habent.
Media communicationis
Haec sunt praecipuorum mediorum communicationis aliquae in Asturiis.
Radiophonia
In privata radiophonia;
Televisio publica
Est centrum regionale Oveti societatis Televisión Española quod turrim telecommunicatoriam in Gamoniteiru (Hispanice et Euvenavice; Gamoniteiro et Asturice; Gamoniteiru) et varias turres reemissorias toto in Principatu habet. Hinc producitur et retransmittitur regionalis programmatio.
Televisio privata
E decennio 200 producta est improvisa prosperitas in hoc medio communicationis, ubi apparuit novorum tramitum multitudo autonomico et praesertim locali gradu in Asturiis:
Est praeterea trames privatus ex Oveto totis Asturiis emittens, TeleAsturias
Interrete
Interrete est novissimum inter media communicationis socialis. In Asturiis, praeter nationales societates interretiales diaconias per rete Telefónica offerentes, est societas omnino Asturiana, Telecable, interrete, televisionem caplarem et telephonia praebens.
Diaria interretialia
Per hoc medio possibile est Asturianis diariis digitabilibus accedere inter quae sunt:
Tramites radiophonici interretiales
Sunt variae stationes radiophonicae solum per Interrete emittentes et Astuani ambitus quae excellunt:
Vectura aërea
Asturiis servit Aëroportus Asturiarum (Hispanice; Aeropuerto de Asturias, Asturice; Aeropuertu d'Asturies et Euvenavice; Aeroporto d'Asturias), 40 chiliometra ab Oveto, prope Boreoccidentale litus et industrialem urbem Flavionaviam.
Asturiae Orientales etiam faciliter accessibilis est ex Aëroportu Santanderiensi (Hispanice; Aeropuerto de Santander). Recentes meliorationes in autoviario rete introductae in Santander volare et postea in Asturias autocinetum gubernare sinunt, quae attingi tempore minore quam una hora potest.
Hibernica societas aëronautica Ryanair volatus in Aëroportum Santanderiensem ex Aëroportu Francofurtensi Hagenensi (Theodisce; Flughafen Frankfurt-Hahn), Liverpolio, Eblana, Aëroportu Stanstedensi Londinensi (Anglice; London Stansted Airport) et Aëroportu Romae Ciampinensi (Italice; Aeroporto di Roma-Ciampino) moderatur.
Vectura maritima
Muscellum (Hispanice, Asturice, Euvenavice El Musel) sive Portus Gigiae cuiuslibet magnitudinis naves circumvectantes accipere potest. Societates P&O, Swan Hellenic aut Hapag Lloyd quotannis Portum Gigiae inter suas optiones apud Litus Atlanticum Europaeum eligunt. Secutae areae navibus circumvectantibus in promptu sunt:
Haec loca magnum inspecti accessus gradum sinunt, cum praesidio praestato et navibus et viatoribus. Media urbs solum quattuor chiliometra distat et auctoritas portuaria praebet dedicatum periegeticum conexum qui sinit viatores uti occasione culturalium, gastronomicarum et commercialium opportunitatum quae Gigiae offerenda sunt.
Ferrivia
Hispanica nationalis societas ferriviaria RENFE etiam Asturiis servit; hamaxostichi regulariter e et in Hispanica intestina proficiscuntur. Praecipuae stationes regionale caput Ovetum sunt et praecipua litoralis urbs est Gigia. Praeterea, societas FEVE Medias Asturias Orientalibus et Occidentalibus coniungit. Novus cuniculus per Montem Cantabricum, Varians Paliarum (Hispanice; Variante de Pajares, Asturice et Euvenavice; Variante de Payares), in praesenti adhuc aedificatur, quae itineris tempus e Matrito in Asturias ex quinque horis solum in tres reducet, dum fit ferrivia ut adveniant tramina AVE proximo in futuro.
Laophoria
Est etiam comprehensiva diaconia laophorica a societate ALSA gesta. Quae Flavionaviam, Gigiam, Ovetum et Meres Matrito atque aliis praecipuis urbibus aliquotiens quotidie coniungit. Haec societas diaconias in Barcinonem, Salmanticam, Legionem, Valdoletum, Brigantium Flavium, Bilbaum, Hispalem, Sanctum Sebastianum, Lutetiam, Bruxellas et Nicaeam inter alias praebet.
Viae autocineticae
Respectu viarum autocineticarum sunt tres axes traditionales communicationis in Asturiis quos antiquae viae nationales supponebant; axis litoralis, N-632 e Luarca (Hispanice et Euvenavice; Luarca et Asturice; Ḷḷuarca) in Ripam Saliae; N-634 per Libuncam, Spīnam (Hispanice, Asturice et Euvenavice; La Espina), Ripam Saliae ac Uncariam (Hispanice; Unquera) et axis per Gigiam, Ovetum ac Mediam Planitiem, N-630.
Ars
Ars Romanica multo praesens est quia tota regio viis Iacobeis transiebatur, ubi excellunt monasterium Sancti Petri Villae Novae (Hispanice; Monasterio de San Pedro de Villanueva,' Asturice; Monesteriu de San Pedro de Villanueva et Euvenavice; Mosteiro de San Pedro de Vilanova), prope Canĭcas Onneses et Sanctae Mariae Iunci (Hispanice, Asturice et Euvenavice; Santa María del Junco), Ripa Saliae.
Ars Gothica non abundat, quamquam sunt bona huius generis specimina sicut Cathedralis Sancti Salvador (Hispanice, Asturice et Euvenavice; Catedral de San Salvador) Oveti.
Architectura saeculi XXI
Aliquae architecturae internationalis exempla sunt:
Pictura
Optimus modus habendi accurati conspectus de Asturianae picturae historia est Museum Bellarum Artium Asturiarum (Hispanice; Museo de Bellas Artes de Asturias, Asturice; Muséu de Belles Artes d'Asturies et Euvenavice; Museo de Belas Artes d'Asturias) visitare, ubi sunt praecipui saeculi XX Asturiani pictores, qui sunt:
Photographia
Praecipua inter musea cum Asturianis antiquis saeculorum XIX et XX photographematibus est Museum Populi Asturiarum (Hispanice; Museo del Pueblo de Asturias, Asturice; Muséu del Pueblu d'Asturies et Euvenavice; Museo del Pobo Asturiano). Ecce clarissimi saeculorum XIX et XX photographi in Asturiis:
Ecce praeclarissimi saeculi XX photographi:
Litterae
Inter Asturianos sciptores notandi sunt:
Musica
Musica et saltatio variatae sunt. Instrumentum musicum plurime proprium gaita Asturiana, gaita tribus fistulis nota, est. Quae in usu est numerosis in popularibus saltationibus et quam tympanum iuxta cum clarineto aut aliis instrumentis comitari possunt. Repraesentativissimum traditionale Principatus carmen est tonada Asturiana. Principatus hymnus est "Asturiae, patria cara" (Hispanice ac Euvenavice; Asturias, patria querida et Asturice; Asturies, patria querida).
Mythologia
In Asturiis creatae sunt mythologicae personae usque ad praesens persistentes. Ecce notissimae:
Sunt pulcherrimae flavis capillis nymphae prope flumina viventes. Albi lini tunicas induunt et suae vocis gratia captivant. Libidinosae sunt et attrahunt viros ad suffocandos eos aqua.
Est parvula clauda persona pileum induens. Crebro domos intrat. Ut hic non redeat, satis est ab eo postulare ut faciat aliquid quod non possit. Ob verecundiam, nunquam redibit.
Nubes et tempestates regit. Aequivalet in mythologia Asturiana Graeco Dii et Romano Iovi. Canos capellos et longam barbam habet, cappam, canum petasum induens et baculum manu habens.
Est magnus alatus serpens in intimo speluncarum loco vivens ubi thesauros custodit.
Sunt pulchrae, sed minus Xanis. Quarum pulchritudo nihil diabolici habet. Pertinent ad feminarum fascinatarum circulum quae mysteriosis in palatiis thesaurorum a Colubre custoditorum plenis vivere coguntur.
Sunt spectra valde crebra queribunde missas aut peccatorum satisfactiones etc... postulantes. Suae familiae membra terrent.
Creberrimus est in silvis Siarium circumdantibus. Iuvant zonarum lignatores aut animalia. Est pacificum ens. Pingitur caprae pedibus et inconcinno capite quod coronant duo cornua.
Theatrum
Inter praecipua Asturiana theatra sunt:
Gastronomia
Asturiana coquina elementa habet quae eam erga Normannicam et Armoricanam ordinant. Notissimum ferculum est fabale Asturicum, elixatura e phaseolis facta, iuxta cum salsicio capsicato (Asturice; chorizo, Hispanice; chorizo et Euvenavice; chourizo), botello sanguineo, lacca (Asturice, Hispanice et Euvenavice; lacón), et larido. Quae coniucta seorsum apponuntur et companĭcus (Asturice; compangu et Hispanice ac Euvenavice; compango) nuncupantur. Praeterea Cantabrici recentium piscium ac conchyliorum varietas et vitulinae ac bubulinae carnis qualitas excellunt.
Sunt amplius centum dissimilium excellentium fabrilium caseorum varietatum, e quibus cabrales notissimus est, quamquam populariores in Asturiis sunt inter alios gamŏneu et afuegalpītu cum Appellatione Originis Protecta. Si tragemata praeoptantur, traditionalissimum est oryza cum lacte (Asturice; arroz con lleche et Hispanice; arroz con leche ac Euvenavice; arroz con lleite) et casadiellae (Asturice, Hispanice et Euvenavice; casadielles), aut frictae aut in furno assae, quae sunt genus crisparum fartarum e mixtura nucum, sicut iunglandum, amygdalorum et avellanarum, quae antehac contritae, saccharo mixtae et anisato rigata sunt; etiam inveniuntur scriblita charlotta Gigiae (Asturice ac Euvenavice; charlota de Xixón et Hispanice; charlota de Gijón), carbayones (Asturice ac Hispanice; carbayones et Euvenavice; carbayóis) ac moscovitae (Asturice; moscovites et Hispanice ac Euvenavice; moscovitas) Oveti et notissimus tuccetum caeli (Asturice; tocín de cielu, Hispanice; tocino de cielo et Euvenavice; touciño de cêlo) Gradus, inter alia tragemata. Carnelevarii tempore, paratur foliolum (Asturice; frixuelu, Hispanice; frisuelo et Euvenavice; frixuelo), tragema factum e farina, lacte et saccharo, frictum pauca olei quantitate et super quod aspergitur saccharum. Etiam typica est impanata Asturiana (Asturice, Hispanice et Euvenavice; empanada asturiana).
Praecipua Asturiana potio pomacium seu sicera est, cuius elaborationis processus et consumendi modus omnino in sociali Asturiana vita integrati sunt. Cum suis paucis alcoholis gradibus, inter quattuor et sex, sicera peregrinationes congressionesque animavit animatque et adhuc in chigribus (Asturice, Hispanice et Euvenavice; chigres) ac espichis (Asturice; espiches et Hispanice ac Euvenavice; espichas) irrecusabile typicae Asturiarum potionis munus suscipit. Ultimis annis, notabili cum acceptatione, novae expressionis sicerae et exspectata Appellatio Originis apparuere. Non obliviscenda est sicera dulcis sine alcohole, exquisita potio.
Minus integratum sed haud minoris ponderis, Occidente etiam typicum est vinum ista in zona productum, sicut vinum Canĭcarum Narcēae, quamquam Asturiae nullam appellationem originis de vinis habent.
Res athleticae
In pediludio, praecipuae Principatus turmae sunt: Gigiensis Real Sporting de Gijón, quae quadraginta tempora in Prima Divisione (Hispanice; Primera División) fuit et sex Europaeas participationes, unum Ligae subcampionatum et duo Scypha Regis habet et in praesenti in Secunda Divisione (Hispanice; Segunda División) militat; et Ovetensis Real Oviedo quae per 38 tempora in Prima Divisione militavit et unam Europaeam participationem, tres tertios locos in Prima Divisione habet et praeterea est unica Asturiana turma titulum officialem, Scyphum Secundae Divisionis anni 1985, assecuta et nunc in Secunda B (Hispanice; Segunda B) militat. Aliae quattuor turmae in Secunda Divisione lusere: Flavionaviensis Real Avilés Club de Fútbol (per 14 tempora), Langiciatiana Unión Popular de Langreo (per 8 tempora), Merensis Caudal Deportivo (per 7 tempora) et Flavionaviensis Club Deportivo Ensidesa (per unum tempus). Principatus a Selectione Pedilusoria Asturiana (Asturice; Seleición Asturiana de Fútbol, Hispanice; Selección de Fútbol de Asturias et Euvenavice; Selección de Fútbol d'Asturias) repraesentatur.
In manufollio, Asturiae sunt cunabulum magnarum lusorum inter quos fratres Albertus Entrerríos ac Radulphus Entrerríos aut Flavionaviensis Ruben Garabaya, omnes ei absolute internationales.
In Asturiis sunt quoque autchthonici disportus magna amatorum quantitate. Inter quos maximi ponderis sunt coniludium Asturicum (Asturice ac Hispanice; bolos asturianos et Euvenavice; birlos asturianos) de quo coluntur varia genera; cuatreada, batiente, palma sive birle et Celticum sive Tineii etc...
Praeterea, memorandi sunt disportus hiemales et montani. Asturiae stationem hiemalem et montanam Vallem Grandem et Paliares (Asturice ac Euvenavice; Valgrande-Payares et Hispanice; Valgrande-Pajares) habent, quae est una e primis stationibus nartatoriis Hispanicis, anno 1954 inaugurata, et quae 21,5 chiliometra itinerum narticorum possidet plus septem chiliometra cursus campestris nartatorii. Praeterea Martio 2007 inaugurata est statio hiemalis Fontes Hiemis (Asturice; Fontes d'Inviernu, Euvenavice; Fontes d'Inverno et Hispanice; Fuentes de Invierno) cum quindecim itineribus narticis 8 764 metra longa.
Sollemnia
Sunt numerosae peregrinationes (Hispanice; romerías et Euvenavice; romaría sive romaxe), Asturice fiestes de prau sive folixes nuncupatae quia, ob magnam viculorum quantitatem iuxta cum naturae characteribus, pleraeque peregrinationes in pratis fiebant, et, quamquam earum numerus deminuit et earum loca bituminata sunt, adhuc sunt ratio ut eae visitentur.
Memorandus est Descensio Internationalis Saliae (Asturice; Descensu Internacional del Seya et Hispanice et Euvenavice; Descenso Internacional del Sella), primo die Saturni Augusti post diem secundum eiusdem mensis inter Rotundas (Asturice; Les Arriondes et Hispanice ac Euvenavice; Arriondas) et Ripam Saliae celebrata cum cursu 20 chiliometra longo, festum utilitatis periegeticae internationalis (Hispanice; interés turístico internacional) declaratum. Declarata sunt utilitatis nationalis Navense Festum Sicerae seu pomacii (Asturice ac Hispanice; Festival de la Sidra et Euvenavice; Festival da Sidra), Dies Asturiarum Gigiae (Asturice; Día d'Asturies en Xixón, Hispanice; Día de Asturias en Gijón et Euvenavice; Día d'Asturias en Xixón), Naviensis Descensio Natatilis Riae Naviae (Asturice; Descensu a nadu de la ría del Navia, Hispanice; Descenso a nado de la ría del Navia et Euvenavice; Descenso a nao da ría del Navia), Luarcense Festum Nostrae Dominae a Rosario (Asturice; Fiesta de Nuestra Señora del Rosariu, Hispanice; Fiesta de Nuestra Señora del Rosario et Euvenavice; Festa da Nosa Señora del Rosario), Planense Festum Virginis Ducis (Asturice; Fiesta de la Virxe de la Guía, Hispanice; Fiesta de la Virgen de la Guía et Euvenavice; Festa da Virxe da Guía) et Ovetensis Dies Americae in Asturiis (Asturice; Día d'América en Asturies, Hispanice; Día de América en Asturias et Euvenavice; Día d'América en Asturias).
Institutionaliter, Communitatis Autonomae festum officiale die 8 Septembris, etiam festum Virginis Covae Dominicae (Asturice; Virxe de Cuadonga, Hispanice; Virgen de Covadonga et Euvenavice; Virxe de Covadonga) celebratur. Haec dies Dies Asturiarum (Asturice; Día d'Asturies, Hispanice; Día de Asturias et Euvenavice; Día d'Asturias) anno 1984 proclamata est et habet diei festi regionalis characterem, quamobrem est dies haud profestus. Cuius celebratio quotannis dissimili in loco a Consilio Gubernationis Principatus Asturiarum determinato fit.
Michael Stuart Brown
Michael Stuart Brown (natus familia Iudaica Urbe Novo Eboraco die 13 Aprilis 1941) est geneticae peritus Americanus, qui anno 1985 una cum Iosepho Leonardo Goldstein  Nobelianum Medicinae Praemium accepit.
Ioseph Leonardus Goldstein
Ioseph Leonardus Goldstein (natus die Sumter, Carolina Meridionalis die 18 Aprilis 1940) est biochemicus et geneticae peritus Americanus, qui anno 1985 una cum Michaele Stuart Brown Nobelianum Medicinae Praemium accepit ratione studii metabolismi et cholesteroli.
Elias Doté
Elias Doté (natus Bangui in urbe anno 1947), alumnus universitatis Montispessulanensis II, agriculturae et rerum politicarum peritus, qui fuit a mense Iunio 2005 usque in Ianuarium 2008 primus minister rei publicae Africae Mediae sub praeside Francisco Bozizé, successore Faustino Archangelo Touadéra.
Casablanca (pellicula)
Casablanca est pellicula anno 1942 a Michaele Curtiz, moderatore cinematographico Americano, edita, in qua de ficticiis rebus gestis exsulum et  delatorum inter secundum bellum mundanum in Maroci urbe Casablanca narratur. Homines docti Instituti pellicularum Americani anno 2007 putaverunt hanc pelliculam esse tertia pulchritudine cinematographicae historiae.
Succubus
Succubus est daemon qui accipit formam mulierem per seducet hominum durante somnus somniaque eius. Eia versio masculina est incubus.
Casablanca (pellicula)
Argumentum
Pellicula fabulam narrat de tragicis amatoribus Richardo Blaine et Ilsa Lund. Richardus Ilsam primum noscit Lutetiae ante bellum mundanum II. Cum Germanicus exercitus Lutetiam appropinquat, consilium ad effugiendum capiunt. Sed die praestituta Ilsa non venit. Richardus epistulam Ilsae recepit, in qua ea dicit, "Te videbo numquam postea." Richardus, fractus animo, credit Ilsam eum deseruisse.
Wolfgantzen
Wolfgantzen (Germanice Wolfganzen) est commune Francicum 1'037 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Succubus
Etymologia
Terminus "succubus" venit a verbo latino succuba significandum "concubina". Pertinent ad daemonium feminam, quae a saeculum XVI, per reconciliationem cum termino "incubus".
Alia nomina non trahunt ex classical latin sub et cubare: "cubat sub" vel "esse cubatus sub". Est verbum masculinum, aliquando usus est in femininum.
Fabulae
In litteris antiquis arabum, succubus est "daemonium feminum, quod turbat homines in eorum et somnus comitatur in lectum eos".
In Barbaria, dicitur al Djinns al 'achiq, quod significat "genius aut daemon amatore qui vivit in corpore hominis", sunt matrimonio in mundo somniorum, cum homine patefacta.
Opinio circa hoc daemon videtur communis radix cum daemones, vel creaturae, ut harpyae, sirenes, Lilītu mesopotamica, ghoul mesopotamica et arabica, lamiae, stryges.
Vampyrismus, in versione feminina, praesentat in quibusdam thematicam commune quod ex succubo, iis seductionis, devorationis et mortis.
Creaturae femininae moribus beneficus, ut dryadis et nymphis etiam potest ligati ad succubus, quia ambivalentia eius natura, et, ut videbitur inferior, quia eorum familiae vinculis, ut quidam de traditionibus samanicibus.
Dionysius Villeneuve
Dionysius Villeneuve (vulgo Denis Villeneuve), die 3 Octobris 1967 natus in Gentilly prope Urbem Trifluvianensem, est cinematographicus scriptor moderatorque Quebecensis.
Succubus
Fabulae
Opinio quod sunt uniones inter deas aut divinitatis et hominibus non est nova. Ad nominis a paucis:
Anfa
Anfa seu linguis Europaeis Casablanca est urbs maxima Maroci.
Casablanca (pellicula)
Argumentum
Multis annis lapsis, Richardus tabernam in Casablanca habet.
Quesuco de Liébana
Quesuco de Liébana (quesuco est diminitivus, ita, caseollus) est nomen varietatis casei in Cantabria Hispaniae inventi in valle de Liébana nuncupata.
Appellatio Originis Protecta
Caseus sub nomine plurali Quesucos de Liébana in civitatibus Europaeis venundatus debet in regione delimitata et in modis definitis fieri; ab anno 1996 appellationem in Europa protectam habet.
Succubus
Fabulae
Unio sexualis cum succubo fuerit hoc certum est nocturna, in tempore somniorum (hoc fere est certe ex eo quod vires habent iusto erectionum per tempora somni paradoxalis).
Qarinah
Qarinah est terminus arabicus (masculinum: al quarin) assignatus ad daemonium quae comitatur hominis per eius ad vitam tradendam in eum malum et relicto numquam, venefici qui vendidit animas eorum ad quarin(ah) loqui ad eum discere secreta persona in fronte, et eam demonstratio potestates.
Lilith
Lilith descripta est interdum ut succubo. Autem, qualificativum succubi reprobari est a quibusdam, quia recusat esse in statu inferioritatis, et qui furatur semine quod cadit in terram (succubi non colligent semine ab masturbationem).
Beatrix Dantis
Quamvis conceptus sexus non manifestum est, scilicet, in Vita Nuova Dantis, relatio typi succubici, inter Dantes et Beatrice.
Fadae
Fadae non sunt alienae ab hoc in conceptione succubi. Sequens definitio Thesauri, fada est "feminam moribus cum magicas potestates, et ponitur auctoritas mundo viventium".
Contra fides qui fada est bona per naturam, fada est in eo, sicut et eius homologus samanicus, natura ambivalens, quae facit maga in versione malefica. Est Fada Carabosse, necnon a Fada Morgana. Eia ambivalentia est bene testata per Befana.
Cinematographia
In pellicula Incubus (1965), hoc secunda et ultima pellicula diutina fecit in esperantice est in scaena incubum et succubum. In Bloody Mallory (2002), videmus pugnam contra succubo, lis de angelo exterminatore Abaddon. In Jennifer's Body (2009), persona Jennifer versa est in succubus post ritu satanico quae erat submissa. In Suicide Squad (2016), ubi eius munus est lusit a Cara Delevingne.
Ludi televisifici
Succubi et incubi sunt personae ornatior quod tibi occurrit in quibusdam ludos, ut Nethack, World of Warcraft, Disgaea, vel etiam in ludos typi Dungeons & Dragons, ut Neverwinter Nights.
Monstra nominata "Succubus" frequens occursus in episodes moderni series Castlevania, cum confrontatione in particulari inter Alucard et succubo, misit ad eum a patre Dracula in episode Castlevania - Symphony of The Night, vel etiam pugna principis inter succubo et Simon Belmont in Castlevania: Lords of Shadow - Mirror of Fate.
Monstrum dicitur Succubus quod habet forma globi ignis in differentis Final Fantasy. Haec succubi esset eorum repraesentatione daemoniaca.
Caseus Zamorensis
Caseus Zamorensis, appellatione hodierna queso Zamorano, est nomen varietatis casei ovilli in Hispania confectae. Nomen habet a Zamora, appellatione mediaevali et hodierna urbis Ocelli Duri.
Wuenheim
Wuenheim est commune Francicum 783 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Paranthropus
Paranthropus est genus hominidarum exstinctarum quae in Africa abhinc annorum 2.7 ad 2 milliones vixerunt, et cui generi sunt duae species late agnotae: Paranthropus robustus et Paranthropus boisei, primates quorum ille est typus generis.
Erzincan (provincia)
Erzincan est Turciae provincia. Urbs eiusdem nominis est caput huius provinciae, cui 213538 incolarum anno 2007 sunt. Haec provincia in parte ad septentrionem versus in Turcia orientali sita est.
Theodosiopolis (provincia)
Theodosiopolis, vulgo Erzurum est Turciae provincia. Urbs eiusdem nominis est caput huius provinciae, cui 784941 incolarum anno 2007 sunt. Haec provincia in parte ad septentrionem versus in Turcia orientali sita est.
Zellenberg
Zellenberg est commune Francicum 357 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Lucius Iunius Caesennius Paetus (consul 79)
Lucius Iunius Caesennius Paetus (nescimus, quando natus mortuusve sit) senator Romanus primo saeculo post Christum natum fuit. Pater eius Lucius Iunius Caesennius Paetus, consul ordinarius anni 61, erat, frater minor Lucius Caesennius Sospes, consul suffectus anni 114 fuit. Ipse anno 79 consul suffectus creatus est et anno 93/94 proconsul Asiam administravit.
Bibliotheca Latina (Fabricius)
Bibliotheca Latina est opus bibliographicum et historicum de litteris Latinis Classicis, Latine scriptum a bibliothecario erudito Iohanne Alberto Fabricio et Hamburgi saeculo XVIII ineunte divulgatum.
Vectigal ecclesiasticum
In Germania, ecclesiae et aliae communitates religiosae et cosmotheoreticae quae statum publicum obtinuerunt hoc vectigal exigere possunt (sed ei obligatae non sunt). Iudaei vectigal cultuale (Kultussteuer) dicunt. Homines sodales fiunt in ecclesiis Christianis baptismo vel actu conversionis vel actu redintegrationis post decessionem, in communitatibus Iudaeis cosmotheoreticisque generaliter actu inscriptionis. Decessio declaratione apud magistratum publicum fit (in nonnullis terris foederalibus officium scriptorium tribunalis, in aliis magistratum communis, modo Bremae apud magistratum ecclesiasticum).
Magistratus communis statum sodalis hominum sciunt et officio fiscali nuntiant. Officium fiscale deinde vectigal una cum tributis ad civitatem exigit. Homines qui sodales communitatis status publici non sunt vectigal ecclesiasticum cultualeve non solvunt.
Wolschwiller
Wolschwiller (Germanice Wolschweiler) est commune Francicum 467 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Hieropolis (provincia)
Hierapolis  (Turcice Denizli) est Turciae provincia. Urbs eiusdem nominis est caput huius provinciae, cui 926 362 incolarum anno 2009 sunt. Haec provincia in parte ad occidentem versus Anatoliae sita est.
Iacobus Henricus Schiff
Iacobus Henricus Schiff, vulgo Jakob Schiff et Jacob Henry Schiff (natus familia Iudaica die 10 Ianuarii 1847 Francofurti ad Moenum; mortuus in Urbe Novo Eboraco die 25 Septembris 1920) fuit clarus argentarius Americanus.
Dean Gooderham Acheson
Dean Gooderham Acheson (natus in Middletown Connecticutae die 11 Aprilis 1893; mortuus in Sandy Spring Terrae Mariae die 12 Octobris 1971), alumnus Universitatis Harvardianae, causidicus et vir publicus, fuit ab anno 1949 usque ad annum 1953 Minister Negotiorum externorum Civitatum Foederatarum.
Ioannes Michael Bishop
Ioannes Michael Bishop (natus Eboraci, Pennsilvania die 22 Februarii 1936) est virorum et microbiologiae peritus Americanus, qui anno 1989 una cum Haroldo Elliot Varmus Nobelianum Medicinae Praemium accepit ratione studii oncogeni.
Idiazabal (caseus)
Idiazábal (Vasconice: Idiazabalgo (gazta)) est nomen varietatis casei ovilli duri in Hispania inventae. Conficitur praecipue Ipuscoae et Alavae in Vasconia, sed etiam in Navarra. Interdum ahumado (scilicet "fumosus") quoque venundatur.
Appellatio Originis Protecta
Caseus sub hoc nomine in civitatibus Europaeis venundatus in regione delimitata et in modis definitis debet fieri; ab anno 1996 appellationem in Europa protectam habet.
Certamen annuale
Vicus Armentia in Alava quodque annum magnum certamen habet, optimum caseum idiazabal eligendi causa. Anno 2007, dimidium optimi caesi 6 500€ venditum est.
Gaziantep (provincia)
Gaziantep est Turciae provincia. Urbs eiusdem nominis est caput huius provinciae, cui 1.560.023 incolarum anno 2007 sunt. Haec provincia in parte ad septentrionem versus in Turcia orientali sita est.
Franciscus Tombalbaye
Franciscus Tombalbaye (natus Bedayae die 15 Iunii 1918; necatus est inter seditionem N'Diamenae die 13 Aprilis 1975) fuit ab anno 1960 usque ad annum 1975 primus Tzadiae praeses.
Columba (constellatio)
Columba est constellatio haud conspicua caeli australis quarum stellae maxime ad septentrionalis spectantes hieme super lineam finientem ab Europaeis videri potest.
de historia
Columba non inter veteres 48 constellationes temporum antiquorum numeratur.
sed earum trium constellationum est quas astronomus et theologus Batavus Petrus Plancius saeculo XVII primus descripsit.
Nomen connectum est eorum constellationum vicinarum Puppis, Carinae, Velorum, quae partis illius constellationis Argo navis vocatae fingunt.
Columba avis sit, quae Iasoni atque Argonautis viam per rupes periculosas Bospori duxit.
Stellae et nebulae
Stella lucidissima, Phact (α Columbae) circiter 140 spatia lucis annuae (sla) a Sole nostro remota est. Stella candida est classis spectralis B8 V.
Globish
Globish (neologismus e verbis Anglicae global et English) est nova lingua auxiliaris internationalis ex lingua Anglica orta saeculo XXI. Ioannes-Paulus Nerriere hanc linguam primus anno 2004 in libro Parlez Globish descripsit in 1 500 vocabulis constare, quae plerumque de negotiis tractant. Qui observavit loquentes inter se lente sententis brevibus loqui, et omnes iocationes vitant, quae homines ex aliis cultibus confundunt.
Haroldus Elliot Varmus
Haroldus Elliot Varmus (natus familia Iudaica in Oceanside Novi Eboraci die 18 Decembris 1939) est medicus Americanus accurate virorum peritus, qui anno 1989 una cum Ioanne Michaele Bishop Nobelianum Medicinae Praemium accepit. Varmus Regalis Societatis Londinii sodalis est accurate in eam anno 2005 cooptatus est.
Zimmerbach
Zimmerbach (Germanice: Zimmerbach) est commune Francicum 877 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Luciana Littizzetto
Luciana Littizzetto (nata Augustae Taurinorum die 29 Octobris 1964) est actrix et praecipue comoeda Italica.
Lol Mahamat Choua
Lol Mahamat Choua aut  Lol Mohammed Chawa (1939-2019) fuit breviter a die 29 Aprilis 1979 usque ad diem 21 Augusti 1979 Tzadiae praeses. Lol Mohammed Chawa, qui dicitur hodie comprehensus esse, etiam N'Diamenae praefectus urbis fuit.
Amida (provincia)
Amida sive nomine Turcico Diyarbakır est Turciae provincia. Urbs eiusdem nominis est caput huius provinciae, cui 1.460.714 incolarum anno 2007 sunt. Haec provincia in parte ad meridiem versus in Turcia orientali sita est.
Felix Malloum
Felix Malloum (10 Septembris 1932 - 12 Iunii 2009) fuit Tzadiae praeses ab anno 1975 cum decessorem eius Franciscum Tombalbaye deposuit et necare fecit usque ad annum 1979. Postea usque ad annum 2002 exsul in Nigeria vixit.
Wittelsheim
Wittelsheim est urbs et commune Francicum 10'573 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Balaenoptera musculus
Balaenoptera musculus est mammale marinum parvordinis Mysticetorum. Quod mammale, 29.9 metra longum et 173 tonnae pondere, est maximum animal notum quod umquam exsistit.
Corpus est longum et tenue, cutis cinerascens et caerulea in parte dorsali et aliquantulum clarior in parte ventrali. Sunt tres saltem subspecies distinctae: B. m. musculus in oceanis Atlantico et Pacifico septentrionalibus, B. m. intermedia in Oceano Australi, et B. m. brevicauda in oceanis Indico et Pacifico australi. Praeterea, Balaenoptera musculus indica, qui oceanum Indicum habitat, fortasse est alia subspecies. Aliis Mysticetis similis, minutis crustaceis euphausiaceis appellatis paene solum vescitur.
Castamon (provincia)
Castamon seu Turcice Kastamonu est provincia Turciae. Urbs eiusdem nominis est caput huius provinciae, cui 360366 incolarum anno 2007 sunt. Haec provincia in parte ad septentrionem versus in Anatolia media sita est.
Dan Quayle
Iacobus Danforth Quayle (Indianapoli Indianae natus die 4 Februarii 1947) vir publicus Factionis republicanae, fuit etiam ab anno 1989 usque ad annum 1993, Georgio H. W. Bush praesidente, quartus et quadragesimus Praeses Vicarius Civitatum Foederatarum Americae.
Adli Ewing Stevenson I
Adli Ewing Stevenson I (vulgo Adlai, natus die 23 Octobris 1835 in Christian County, Kentukia, mortuus Sicagi, Illinoesia die 14 Iunii 1914) fuit vir publicus atque ab anno 1893 usque ad annum 1897, Grover Cleveland praesidente, tertius et vigesimus Praeses Vicarius Civitatum Foederatarum Americae. Praeterea Stevenson in Camera Repraesentantum Civitatum Foederatarum munere populi functus est.
Filius eius eiusdem nominis, Adli Ewing Stevenson (1900–1965), Illinoesiae gubernator fuit.
Zimmersheim
Zimmersheim (Germanice: Zimmersheim) est commune Francicum 1'114 incolarum (anno 2012) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
Physeter macrocephalus
Physeter macrocephalus est maximus odontocetus et maximus praedator dentatus, sola viva generis Physeteri species atque una ex tribus exstantibus familiae Physeteridarum speciebus, cum Kogia brevicipitis et Kogia sima generis Kogiae. Physeter macrocephalus est mammale marinum quod in omnibus orbis terrarum oceanis habitat. Variis temporibus ad vescendum et feturam pariendam procul migrat. Iuvenes aliquando a gregibus orcarum necantur.
Carola Bruni
Carola Bruni, nunc Carla Bruni Sarkozy (nata Carla Gilberta Bruni Tedeschi Augustae Taurinorum die 23 Decembris 1967), cantrix et ostentatrix Italica est necnon Nicolai Sarkozy, qui quondam praeses Franciae fuit, uxor. Abhinc aliquot annos more uxorio vixit cum philosopho Raphaele Enthoven, quocum filium Aurelianum, natum 21 Iulii 2001, genuit. Mense Maio 2011 nuntiatum est Carolam Bruni novum filium cum praeside Sarkozy genuisse.
Chorzene (provincia)
Chorzene (Turcice: Kars) est Turciae provincia. Urbs eiusdem nominis est caput huius provinciae, cui 312.205 incolarum anno 2007 sunt. Haec provincia in parte ad septentrionem versus in Turcia orientali olim in Armenia sita est.
Usque 2011 ibi Monumentum humanitatis stabat, quod politici delendum esse censuerunt.
Goukouni Oueddei
Goukouni Oueddei (natus anno 1944) fuit bis a die usque 23 Martii 1979 ad diem 29 Aprilis 1979 et a die 3 Septembris 1979 usque ad diem 7 Iunii 1982, cum a tunc defensionis ministro Hissène Habré depositus est, Tzadiae praeses.
Territorialismus Iudaeus
Territorialismus etiam cognito nomine statismus (quamquam quin confundatur philosophia politica eiusdem nominis), fuit politica proclivitas ad creandum sufficienter magnum et compactum Iudaeum territorium (territoriave), haud omni ratione intra terram Israel nec omni ratione in autonomia.
Confirmatio territorialismi
Nonnulli duces Sionistici ante annum 1905 serias putarunt relationes pro patria Iudaea aliter quam Palaestina. In Der Judenstaat, libro a Theodoro Herzl scripto, pro civitate Iudaea argumentatus est in Palestina utraque, e. g. "nostra,—inquit—, patria semper est commoranda," vel Argentina fatetur "(Israel) unam esse fecundissimarum civitatum in omni orbe terrarum." Multi greges socialistici et Sionistici se dicti potius fuerunt territorialistae, quam Sionistae, e.g. a Nachmani Syrkin facta Factio Socialistica et Sionistica Operiorum (Z.S.).